《过祥符寺》
清代·沈叔埏

禅院邻水西，遗宅魏公舍。传自兴宁间，此焉讲般若。

经过路欲兴，徙倚残碑下。老鸱出疏林，苍鼠窜破瓦。

墙阴绕径深，潭影向空泻。亭午不闻钟，此意转潇洒。

作者简介：（1736—1803）浙江秀水人，字剑舟，一字埴为。乾隆五十二年进士，官吏部主事，旋乞归。筑室锦带、室带两湖间，学者称双湖先生。主魏塘讲席尤久。有《颐采堂集》。